מאיה יעקבס

מאיה יעקבס (נולדה ב-1972) היא פעילה סביבתית, מומחית לאיכות הסביבה הימית ויזמת בתחום הגנת הסביבה ובריאות הציבור. בין השנים 2012 ל 2022 כיהנה מנכ"לית עמותת "צלול" להגנת הים, נחלים ומים של ישראל.

ביוגרפיה
יעקבס גדלה בהרצליה. שירתה בצה״ל כקצינה בחיל האוויר השתחררה בדרגת סגן.

בעלת תואר ראשון בתקשורת והיסטוריה יהודית, תואר משולב מאוניברסיטת תל אביב ובית הספר "כותרת" לתקשורת.

בעלת תואר שני ביחסים בינלאומיים, התמחות בתקשורת בינלאומית ופתרון סכסוכים מאוניברסיטת קולומביה, ותואר שני במנהל ציבורי מהמרכז הבינתחומי הרצליה.בשנים 1999 – 2000 שימשה דוברת בלשכת ראש הממשלה לשעבר אהוד ברק.

בשנים 2000 - 2005 שימשה כקצינת הסברה ראשית בקונסוליה ישראלית בניו יורק.

בשנים 2005 - 2002 שימשה כנציגת ״הסכם יוזמת ז׳נבה״ בצפון אמריקה.

בשנים 2010 - 2008 ניהלה את המרכז לפילנתרופיה בארגון "שיתופים", שימשה כיועצת עצמאית בתחום ההשקעות החברתיות עבור פילנתרופים, פוליטיקאים וארגונים.

בשנים 2012 - 2010 סמנכ"ל קשרי ממשל ותקשורת הקרן לידידות.

עד שנת 2022 שימשה כמנכ"לית עמותת "צלול".

פעילות ציבורית
משנת 2011 פעלה בשיתוף "צלול" לסגירת מכל האמוניה בחיפה, אליה הצטרפו עיריית חיפה וארגונים סביבתיים נוספים של קבוצת חיפה. המכל נסגר בשנת 2018.

משנת 2015 חברת ועד מנהל בעמותת "חיים וסביבה״, ארגון הגג של ארגוני הסביבה.

בקשת הפסקת הזרמת 5 מיליון טון בוצת ביוב של השפד"ן לים מדי שנה, שזיהמו את הים מראשון לציון ועד הרצליה, הפסקת הזרמת הביוב של ירושלים לנחל קדרון.

פעלה לחשיפת הליקויים החמורים בתהליך ניקוי נחל הקישון.

בעתירה משותפת עם החברה להגנת הטבע קידמה פתרון לזיהום נחל קדרון מזיהום בשפכי עיריית ירושלים, ועתירה בנושא חשיפת זיהום הביוב הממושך בנחל הירקון בתל אביב.

באוקטובר 2020 יזמה יעקבס את הקמת קואליציית Save Red Med לביטול הסכם הנפט של קו צינור אילת-אשקלון עם איחוד האמירויות, אשר הפך במהירות לאחד ממאבקי הסביבה הגדולים בתולדות ישראל, בהשתתפות למעלה מ30 ארגוני סביבה וחברה הדורשים לבטל את הכוונה להפוך את ישראל לחצר האחורית המזוהמת של תעשיית הנפט ולהאיץ את המוכנות לחירום מזיהום ימי בישראל בשמן ונפט.

פרסים
יעקבס נבחרה בין 20 הנשים האקטיביסטיות של ליידי גלובס לשנת 2018.

קישורים חיצוניים

 ראיון בדה מרקר: "עד הפיצוץ הבא - המדינה אינה ערוכה לאסון בהפקת הגז בים". פברואר 2020
 מנכ"לית צלול בראיון ל "ליידי גלובס" יוצאת נגד השר יובל שטייניץ. ינואר 2020
 ראיון בדה מרקר: "יש לה מושג ירוק מאיה יעקבס". ינואר 2019.
 ראיון בכלכליסט: "מדברים על איראן וביטחון המדינה, אבל בלי מים, אוויר ואוכל לא יהיו פה חיים". מרץ 2019
 ראיון במאקו: "טביעת הרגל האקולוגית של הישראלים היא בין הגדולות בעולם". נובמבר 2018
 ראיון בכלכליסט: מדינת חד"פ: כך התמכרה ישראל לכלי פלסטיק חד-פעמיים. יוני 2018
 ראיון בדה מרקר: "העיר היחידה שמזרימה לנחל חיתולים, טמפונים, מוצרים היגייניים - ועוד הרבה לכלוך". אוקטובר 2015
 ראיון חדשות בירוק nrg "כבר חלפו השנים: כמה זמן אורך מאבק סביבתי?". אוגוסט 2012

הערות שוליים

כתבים ישראלים לענייני איכות הסביבה
פעילות איכות הסביבה ישראליות
יזמים חברתיים ישראלים
מנכ"לי עמותות
מנכ"ליות עמותות
יזמים חברתיים
יזמות חברתיות
יזמות חברתיות ישראליות
מאבקים סביבתיים בישראל
בוגרות אוניברסיטת תל אביב 
בוגרי אוניברסיטת תל אביב
בוגרות אוניברסיטת קולומביה
בוגרי אוניברסיטת קולומביה
בוגרי כותרת - בית ספר לעיתונאות ולתקשורת
ישראליות שנולדו ב-1972
ישראלים שנולדו ב-1972